RESOLUCIÓN do 3 de novembro de 2006, da Dirección Xeral de Saúde Pública, pola que se actualiza o calendario de vacinación infantil do programa galego de vacinación.
CONSELLERÍA DE SANIDADE — III. OUTRAS DISPOSICIÓNS — 13/11/2006

A dispoñibilidade neste momento de combinacións vacinais que simplifican os calendarios, así como a necesidade de manter as recomendacións de vacinas e pautas de vacinación actualizadas, segundo os avances dos coñecementos dos niveis de seroprevalencia dos anticorpos fronte aos axentes obxecto da vacinación e a aparición de cambios ecolóxicos na circulación dos xermes, fan necesario actualizar
o Programa Galego de Vacinacións, para o que se seguirán as recomendacións técnicas ao respecto e os acordos do Consello Interterritorial do Sistema Nacional de Salud.
Neste sentido acordouse realizar unha actualización do calendario vacinal que afectará a vacinas que se administran de xeito rutineiro e que se porá en marcha a partir do 15 de novembro de 2006.
Así pois, de conformidade co artigo 11.3º g) do Decreto 45/2006, do 23 de febreiro, polo que se establece a estrutura orgánica da Consellería de Sanidade e as súas competencias, é responsabilidade da Dirección Xeral de Saúde Pública o desenvolvemento e xestión de programas de prevención de
problemas con especial repercusión na Comunidade Autónoma de Galicia.
RESOLVO:
1. Establecer a conveniencia de administrar unha terceira dose de vacina antimeningocócica C aos 18 meses de idade para todos aqueles nenos que vaian cumprindo esa idade a partir da data de cambio de calendario.
2. Substituír a vacina pentavalente que se administra aos 2 e 6 meses de idade pola vacina hexavalente que contén os mesmos antíxenos que a anterior, pero ademais inclúe a hepatite B na súa composición. Diminuíndo así o número de inxeccións e favorecendo a aceptación social do Programa Galego de Vacinacións.
3. Eliminar a vacinación rutineira fronte á hepatite B aos 12 anos, dado que a vacinación universal fronte á hepatite B ao nacemento comezou no ano 2004, acádase, neste ano 2006 a cohorte de vacinados nese momento, polo que practicamente todos estes nenos deberían estar vacinados.
4. O programa de vacinación infantil comprenderá a prevención mediante inmunoprofilaxe activa de:
-Hepatite B.-Poliomielite.-Tétano.-Difteria.-Tose ferina.-Sarampelo.-Rubéola.-Parotidite.-Enfermidades invasoras causadas por Haemophilus Influenzae de serotipo b.-Enfermidades invasoras causadas por Neisseria meningitidis serogrupo C.-Varicela.
5. As pautas de vacinación segundo as vacinas serán as seguintes:
Vacinas/idade
0
meses
2
meses
4
meses
6
meses
15
meses
18
meses
3
anos
6
anos
12
anos
14
anos
Vacina Hepatite B: VHB
VHB (1ª d.)
VHB (2ª d.)
VHB (3ª d.)
Vacina da difteria, tétano e tose ferina de tipo acelular: DTPa
DTPa (1ª d.)
DTPa
(2ª d.)
DTPa (3ª d.)
DTPa
(4ª d.)
DTPa
(5ª d.)
Vacina do tétano e da difteria tipo adulto: Td
Td
Vacina inxectable da polio: IPV
IPV
(1ª d.)
IPV
(2ª d.)
IPV
(3ª d.)
IPV
(4ª d.)
Vacina do Haemophilus influenza tipo b: Hib
Hib
(1ª d.)
Hib
(2ª d.)
Hib
(3ª d.)
Hib
(4ª d.)
Vacina fronte ao meningococo C
MC
(1ª d.)
MC
(2ª d.)
MC
(3ª d.)
Vacina fronte ao sarampelo, rubéola e parotidite (tripla vírica): TV
TV
(1ª d.)
TV
(2ª d.)
Vacina contra a varicela
Varicela
(1)
(1) Sempre e cando non sufrisen a enfermidade ou non fosen previamente vacinados.
Santiago de Compostela, 3 de novembro de 2006.
Ramón Medina González-Redondo
Director xeral de Saúde Pública